
Mga manggagawa at malawak na masang anakpawis 


Magkaisa, lumaban at magkamit 

- ` AS Sa kabila nito ay patuloy na ipinapako 
ang sahod ng mga manggagawa sa napakaba- 
bang antas. Itinutulak ng rehimen ang pata- 
karan ng kaswalisasyon at kontraktwalisasyon 
na lalong nagpapalaki sa bilang ng mga 
manggagawang wala o kulang sa trabaho. Pa- 
parami ang sinisisanteng mga regular na 
manggagawa. Ginagawang panakip-butas sa 
malawakang disempleyo sa bansa ang pag- 
eeksport ng milyun-milyong manggagawa. 

ang makabuluhang pagtaas ng sa- 
hod ng mga manggagawa habang 
papalaki ang agwat nito at ng ak- 
twal na kinakailangang halaga para 
sa disenteng pamumuhay. 

Halos isang dekada nang igini- 
giit ng mga manggagawa ang ma- 
katarungang P125 karagdagan sa 
minimum na arawang sahod. Mas 
lalong kailangan ito sa kagyat dahil 
ang kasalukuyang nakatakdang 
minimum ay kulang pa sa sangkat- 
lo ng pangangailangan sa ngayon 
ng isang anim-kataong pamilya 
para mabuhay nang disente. 
(Tingnan ang kaugnay na artikulo.) 

Militarisasyon at karahasan ang 
tugon ng brutal na rehimen sa mga 
pagawaan, komunidad, lansangan, 
asyenda, plantasyon at saanman 
may pagtutol ang mamamayan. 
Ilang milyon na ang nagiging bikti- 
ma ng kamay na bakal ng estado. 

Gagap ng masang anakpawis at 
sambayanan na nakaugat sa mala- 
kolonyal at malapyudal na sistema 
ang kanilang mga karaingang pang- 
kabuhayan. Di na mapipigil ang su- 
masambulat nilang galit sa pagpa- 
pahirap at pandarahas ng naghaha- 
ring rehimen. 

Sa saligan, ang Partido ay par- 

tido ng uring manggagawa. 
Nakasalalay ito panguna- 
hin sa lakas ng masang 
manggagawa at masang 
anakpawis. Dapat pag-iba- 
yuhin ang rebolusyona- 
ryong pagmumulat, pag- 
oorganisa at pagpapakilos 
sa milyun-milyong mang- 
gagawa, malamanggagawa, 
magsasaka, gayundin sa 
mababang saray ng petiburgesyang 
mabilis na bumabagsak sa hanay ng 
masang anakpawis. Palakasin ang 
pagrerekluta sa kanila sa Partido, 
Bagong Hukbong Bayan at sa mga 
rebolusyonaryong organisasyong 
masa. 

Itulak at gabayan ang kanilang 
hayagang mga paglaban upang ti- 
yakin na ang mga ito ay hindi la- 
mang magbubunga ng mga kagyat 
na kaginhawaan, kundi hahantong 
din sa tuluyang pagwawaksi ng 
umiiral na antinasyunal, anti-de- 
mokratiko at anti-mamamayang 
paghahari. 

Dapat pag-ibayuhin ang pagpa- 
palakas at pagtatatag ng mga un- 
yon ng mga manggagawa at sama- 
han ng mga magbubukid, mangga- 
gawang bukid at iba pang mala- 

manggagawa. Dapat 
bigyan ng partikular 
na atensyon ang pa- 
tuloy na lumalawak 
na hanay ng mga 
wala at kulang ang 
hanapbuhay, kabi- 
lang ang lalong du- 
maraming kaswal at 
kontraktwal. Dapat 
gamitin ang mga 
angkop na paraan ng pag-oorgani- 
sa sa kanilang hanay at pakikipag- 
laban para sa kanilang mga kara- 
patan sa hanapbuhay at iba pang 
batayang interes. 

Kaisa ng malawak na masa ng 
sambayanan, dapat puspusang pa- 
lawakin ang paglahok ng masang 
anakpawis sa mga pagkilos laban sa 
rehimeng US-Arroyo. Habang isi- 
nusulong ang mga pangmatagalang 
paglaban para sa mga saligang in- 
teres at kapakanan ng mamamayan, 
dapat ding ipaglaban ang kagyat 
na ginhawa sa harap ng pumapaim- 
bulog na presyo ng bigas, langis at 
iba pang saligang pangangailangan 
at kabuuang pagbagsak ng kabu- 
hayan. 

Dapat ding labanan ang panu- 
nupil, terorismo at karahasang ihi- 
nahasik ng malalaking panginoong 
maylupa, malalaking kapitalista at 
mga pwersa ng estado laban sa 
mga tumututol na mamamayan. 

Ang puspusang pagmumulat, 
pag-oorganisa at pagpapakilos ay 
dapat paspasan habang lalong umi- 
init ang mga isyung nagpapatitindi 
sa kahirapan ng mamamayan. Ina- 
asahang hahantong ang mga pagki- 
los na ito sa mga darating na araw 
at buwan sa ibayo pang pagragasa 
ng digmang bayan sa buong kapu- 
luan. Kasabay nito, inaasahan ang 
ibayong paglawak ng mga protes- 
tang masang maaaring humantong 
sa makapangyarihang pag-aalsang 
bayan sa pambansang sentro at sa 
buong bansa para panagutin ang 
rehimeng US-Arroyo sa mabibigat 
nitong krimen sa bayan. ABI 

ibu-libong manggagawa, mga ka- 
Ler ng gubyerno at kanilang mga 

tagasuporta ang nagbandera ng 
panawagang “Trabaho, Katarungan at 
Pagkain” sa Araw sa Paggawa nitong 
Mayo 1 sa iba't ibang bahagi ng Pilipi- 
nas. 

Sa Metro Manila, 7,000 manggaga- 
wa ang nagtipon sa paanan ng Mendio- 
la. Nagprotesta rin ang 1,500 mangga- 
gawa sa Angeles City; 2,000 sa Baco- 
lod; 3,000 sa Iloilo; at 2,000 sa Caga- 
yan de Oro. Naglunsad rin ng mga pro- 
testa sa mga syudad ng Baguio, Cavite, 
Calamba, Legazpi, Roxas, Cebu, Davao 
at General Santos at sa mga bayan ng 
Kalibo sa Aklan at Polomolok sa South 
Cotabato. 

Mariin nilang kinundena ang pag- 
hadlang ng rehimeng Arroyo sa panawa- 
gang isabatas ang P125 pagtaas sa sa- 
hod at P3,000 umento para sa mga ka- 
wani ng gubyerno. Tinuligsa rin nila ang 
pakana ni Arroyo na ipasa sa mga regio- 
nal wage board (RWB) ang usapin ng 
dagdag sahod, ang pagbibigay ng 10% 
lamang na dagdag sa sweldo ng mga ka- 
wani ng gubyerno at ang iba pa niyang 
panloloko at pambabarat. (Tsart 1) 

Sa kabila ng napakalaking kakula- 
ngan ng sahod ng mga manggagawa, 
walang balak si Arroyo na itaas ang sa- 
hod ng mga manggagawa nang lampas 
sa 10% mula sa kasalukuyang minimum 
o P36/araw. Nakaiinsulto rin ang 10% 
na idinagdag sa sweldo ng mga kawani 
lalupa't nakabatay ito sa anda-anda- 
nang pagpapasweldo ng burukrasyang 
sibil. Halimbawa nito, ang isang dyani- 
tor na tumatanggap ng P5,590 bawat 


Tsart 3: Arawang sahod ng mga manggagawa 
sa agrikultura sa piling rehiyon 


Rehiyon/prubinsya Minimum (RWB) 
Central Luzon 

Batangas/ST 

Negros 

Far South Mindanao 


Tsart 1: Arawang minimum na sahod bawat rehiyon 
kumpara sa kinakailangang sahod 


Rehiyon 


NCR 

CAR 
Region 1 
Region 2 
Region 3 
Region 4 
Region 5 
Region 6 
Region 7 
Region 8 
Region 9 
Region 10 
Region 11 
Region 12 
ARMM 


P325- 362 
P233-245 
P210-230 
P215-223 
P236-287 
P224-300 
P183-226 
P215-236 
P205-250 
P228 
P225 
P229-244 
P248-250 
P229 
P200 


Minimum na sahod 


Kinakailangang sahod 


a a a a a a a a: a a a a a a HY 


Pinagkunan: National Wages and Productivity Commission 


buwan ay madadagdagan lamang 
ng P559 habang ang isang presi- 


dente na tumatanggap ng 

P63,525 bawat buwan ay 

madadagdagan ng P6,352. 
Ipinananakot ni Arroyo na 


ang anumang makabuluhang dag- 
dag sa sahod at sweldo ay mag- 
papataas sa presyo ng mga bili- 
hin. Nakaiinsulto ang pahayag na 
ito lalupa't ang isa sa totoong 
nagpapataas sa presyo ng mga 
bilihin ay ang pagpapataw ng gu- 
byerno ng 12% value-added tax 
(VAT) sa batayang mga bilihin at 
serbisyo. (Tsart 2) 

Gayundin, inamin mismo ng 
mga ahensya ng gubyerno na hin- 
di magiging kapaki-pakinabang sa 
mayorya ng mga manggagawa ang 
dagdag na sahod kung 
idadaan ito sa mga 
RWB. Bukod sa kontro- 


Aktwal 


P120 

P35-150 
P30-200 
P80-130 


Pinagkunan: Unyon ng mga Manggagawa sa Agrikultura 

lado ang mga ito ng 
malalaking negosyo, 
maraming negosyante 
ang di sinasaklaw ng 
mga kautusan nito. 
Walang pakundangan 
ding nilalabag ang 


Tsart 2: Patong na VAT 
sa mga produktong petrolyo 
Bilihin Patong na VAT 


LPG 
Diesel 


P75 /tangke 
P4/litro 
P5/litro 


Pinagkunan: Kilusang Mayo Uno 


Gasolina 


mga kautusan nito ng maraming 
malalaking negosyo. Sa limita- 
dong estadistika ng gubyerno, 
isa sa bawat limang kumpanya 
ang lumalabag sa takdang mini- 
mum na sahod. 

Ayon naman sa isang pag- 
aaral ng Unyon ng mga Mangga- 
gawa sa Agrikultura, balewala ang 
itinatakda ng mga RWB na mini- 
mum na sahod para sa mga mang- 
gagawang agrikultural. Marami sa 
kanila ang tumatanggap ng wala 
pa sa sangkatlo ng itinatakdang 
minimum ng mga RWB. (Tsart 3) 
Ang mga manggagawa naman sa 
mga komersyal na palaisdaan ay 
tumatanggap ng wala pa sa kala- 
hati ng itinatakda ng RWB. (Ting- 
nan ang Tsart 4 sa p. 4) 


Tsart 4: Sahod ng mga manggagawa sa pangisdaan 
para sa 20 oras na araw ng paggawa 


Komersyal na trawler (pahinante) P100-150 
Komersyal na trawler (kapitan, pangalawang kapitan) P150-180 
Aqua farm (125-200 ektarya) P200 
Fishpond (12 ektarya pababa) P120 


Pinagkunan: Pamalakaya 


Mayo Uno sa buong mundo 


pinagdiwang ng mga manggagawa sa buong mundo 

ang Araw ng Paggawa sa pamamagitan ng mga 
martsa at rali. Sigaw nila ang itaas ang sahod, ibaba 
ang presyo ng mga batayang pangangailangan laluna 
ng pagkain at langis at sapat na trabaho. 

Sa Cuba, mahigit kalahating milyon ang nagtipon 
sa Havana, kabisera ng bansa. Dumalo sa rali si Raul 
Castro, presidente ng bansa, na pumirma sa isang 
kautusang nagbibigay ng dagdag na pensyon at dag- 
dag na sweldo sa mga kawani ng gubyerno. 

Sa Asia, nagrali ang mga manggagawa sa Jakarta, 
Indonesia, sa Singapore at sa Bangkok, Thailand. Na- 
ging sentro ng mga demonstrasyon dito ang pagsirit 
ng presyo ng pagkain at mga bilihin. Sumirit nang 
hanggang 300% ang presyo ng bigas kumpara noong 
nakaraang taon sa Thailand at nagbabadya ito ng ka- 
guluhan. 

Sa Tokyo, Japan, libu-libong mamamayan ang pi- 
namunuan ng Partido Komunista ng Japan sa pagtutol 
sa bagong buwis sa langis. Naging marahas naman ang 
rali sa Istanbul, Turkey kung saan gumamit ang puli- 
sya ng pepper gas at binomba ng tubig ang mga de- 
monstrador. Daan-daan din ang hinuli sa martsa. 

Sa Europe, pinangunahan ng mga makabayang ka- 
bataan sa Poland ang mga rali kung saan tinuligsa ni- 
la ang “globalisasyon.” Mayroong mga rali sa halos la- 
hat ng mga syudad ng Germany. Sa Greece, naglunsad 
ng malawakang welga ang mga unyon sa transportas- 
yon at serbisyo publiko laban sa pribatisasyon at 
pagbawas ng pensyon. Kabilang sa mga nagwelga ang 
mga manggagawa sa dyaryo, radyo at telebisyon. 

Sa US, nagmartsa ang maraming migrante laban 
sa kontraktwalisasyon at pagbabalewala ng gubyerno 
sa mga karapatan ng mga migrante laluna ng mga La- 
tin American at Asian. Bagamat mas maliit ang bilang 
nila ngayon kumpara noong unang martsa para sa Ka- 
rapatan ng mga Migrante noong 2006, lahat halos ng 
mga syudad sa US ay naglunsad ng mga martsa at ra- 
li. Isa rin na mariin nilang panawagan ang pagtigil 
ng teroristang gera ng US laban sa Iraq at 
Afghanistan at pagtuon ng gastos sa gera tungo sa 
kagalingang panlipunan. ABI 

Pagtanaw sa 35 
taon ng National 
Democratic Front 
of the Philippines 


ni Luis T. Jalandoni 
Pinuno, NDFP Negotiating Panel 


Philippines (NDFP) sa gitna ng mabilisang 

paglago ng rebolusyonaryong kilusang masa 
noong 1971. Sinundan nito ang sunud-sunod na 
mga militanteng aksyong masa noong maagang 
bahagi ng 1970 na tinaguriang “First Quarter 
Storm.” Umaabot na sa pagbulwak ang kumuku- 
long paglaban sa rehimeng Marcos. Binuo noon ng 
Partido Komunista ng Pilipinas ang Preparatory 
Committee (PrepCom) ng NDFP. 

Ilang buwan pagkalipas ideklara ni Marcos ang 
batas militar noong Setyembre 1972, lumitaw ang 
kampanyang “NO TO MARTIAL LAW.” Inianunsyo 
ng NDFP PrepCom ang 10-Puntong Programa nito 
noong Abril 24, 1973. Ito ang ipinagdiriwang na 
araw ng pagtatatag ng NDFP. 

Ang pambansa-demokratikong pakikibaka ng 
mamamayang Pilipino ay nakaugat sa armadong 
rebolusyon para sa kalayaan mula sa Spain noong 
1896 at sa paglaban sa pananalakay ng US noong 
1899-1913. Sinundan ng mga ito ang mahigit 200 
pag-aaklas laban sa kolonyal na pag- 3 
haharing Espanyol. Binubuo Si 
ng lahat ng ito ang E 
isang makapangya- 
rihang rebolusyo- 
naryong tra- , 
disyon. 


[e ang National Democratic Front of the 

Nang ideklara ang batas militar, 
sumanib sa kilusang lihim ang Ka- 
bataang Makabayan (KM), ang 
Christians for National Liberation 
(CNL), MAKIBAKA (ang rebolusyo- 
naryong organisasyong ng kababa- 
ihan) at iba pang demokratikong 
organisasyong idineklara nang ili- 
gal. Sa balangkas ng NDFP, naki- 
pag-alyansa ang mga ito sa PKP at 
Bagong Hukbong Bayan, na lihim 
na kumikilos mula pa nang itatag 
ang mga ito noong Disyembre 1968 
at Marso 1969. 

Ang rebolusyonaryong kilusang 
magsasaka, na itinatag at pinaun- 
lad ng PKP at BHB, ay nagsilbing 
malawak na lambat na nagbibigay 
ng ligtas na kanlungan at suporta 
para sa mga kasapi ng NDFP mula 
sa mga syudad. Kasabay nito, ang 
mga kadre ng NDFP sa kalunsuran 
ay tumulong sa napakahahalagang 
inisyal na pangangailangan ng pa- 
munuan ng rebolusyonaryong kilu- 
san para sa ligtas na mga lugar, ko- 
munikasyon, transportasyon at iba 
pang suportang pampulitika at ma- 
teryal. 

Noong 1975, matapos ang ilang 
pagbabago sa pamunuan dahil sa 
mga pag-aresto, ang organisasyon 
ng NDFP ay kininis ni Kasamang 
Edgar Jopson, pinuno ng NDFP 
PrepCom at dating lider estudyan- 
te. Sinimulan ng NDFP PrepCom no- 
ong 1976 ang programang GZ-Prep 
(Guerrilla Zone Preparation). Sa ila- 
lim ng programang ito, ang mga li- 
gal na aktibista, na karaniwa'y mga 
progresibong taong-simbahan, ay 
nagsasagawa ng ligal na pag-oor- 
ganisa ng mga magsasaka at kalau- 
na'y ipinapasa ito sa mga rebolu- 
syonaryong pwersa na siyang nag- 
papaunlad sa mga sonang gerilya. 
Tumulong ito sa pagpapalawak ng 
hanggang 29 na mga larangang ge- 
rilya pagsapit ng katapusan ng 
dekada 1980. 

Noong Nobyembre 1977, pina- 
lawig ng NDFP ang 10-Puntong 
Programa nito. Nagbunga ito ng 

12-Puntong Programa na may hi- 
walay na mga artikulo tungkol sa 
kilusang kababaihan at mga Moro 
at iba pang pambansang minorya. 

Ang kalakhan ng gawain ng 
mga alyadong organisasyon ng 
NDFP ay nasa malawak na kanayu- 
nan. Itinatatag ang mga organisa- 
syong masa ng IF 
mga magsasaka at |7 A 
manggagawang 
bukid, manggaga- we 
wa, kababaihan, Ø 
kabataan, mga Q 
grupong pangkul- 
tura at mga bata. 
Bilang tugon sa sa- p 
ligang pangangai- 
langan ng mga 
magsasaka, isinusulong ang mga 
kampanyang masa para sa reporma 
sa lupa, kalusugan, edukasyon, 
kultura at pagdepensa sa sarili. Bi- 
nubuo ang mga organo ng kapang- 
yarihang pampulitika o alternati- 
bong gubyerno sa antas-baryo, ha- 
bang pinalalakas ang BHB at PKP. 

Noong 1980, idineklara ng Per- 
manent People’s Tribunal (PPT) ang 
NDFP bilang lehitimong kinatawan 
ng mamamayang Pilipino. Kinilala 
ang katayuang nakikidigma nito at 
ang pagiging lehitimo ng rebolu- 
syonaryong armadong pakikibaka 
na isinusulong nito. Idineklara ng 
PPT na ang diktador na si Marcos 
ay wala sa katayuang mamuno at 
tinuligsa ang kanyang rehimen sa 
malalalang krimen laban sa mama- 
mayan. 

Noong 1992, inilunsad ng PKP 
ang Ikalawang Dakilang Kilusang 
Pagwawasto upang ituwid ang ma- 
lalalang pagkakamali na iniudyok 
at isinagawa ng isang maliit na 
grupo na naging traydor sa pamu- 
nuan ng PKP. Lahat ng ibang alya- 
dong organisasyon ng NDFP ay na- 
kiisa sa PKP at sa masa sa pagsusu- 
long ng kilusang ito na sa kalakha'y 
isinagawa para tukuyin, iwaksi at 
iwasto ang mga pagkakamali. Niya- 
kap ng malaking mayorya ng mga 


kadre at kasapi ng rebolusyona- 
ryong kilusan at ng masa ang kilu- 
sang pagwawasto habang tumang- 
gi ang maliit na grupo ng mga tak- 
sil na tanggapin ang kanilang res- 
ponsibilidad at tumalikod sa rebo- 
lusyonaryong kilusan at mamama- 
yan. 
7 Inilatag ng Ikala- 
/fA wang Dakilang Kilusang 
Pagwawasto ang punda- 
N syon para sa mabilis na 
M paglago, konsolidasyon 
1 at paglawak, kabilang na 
EK! ang pagbabalik sa mga 
Mt naiwang erya at mga ko- 
fe] munidad. Mula noon, pi- 

Es nalawak at pinalalim ng 

mga alyadong organisa- 
syon ng NDFP ang kanilang gawain 
sa hanay ng masa sa kanayunan at 
kalunsuran. 

Kabilang sa mga kongkretong 
halimbawa ng rebolusyonaryong 
gawain sa masa ang sumusunod: 

Sa usapin ng reporma sa lupa, 
idineklara sa programa ng NDFP 
ang pagsasakatuparan ng programa 
para sa tunay na reporma sa lupa, 
ang paghikayat ng kooperasyong 
agrikultura, pagpapaunlad sa pro- 
duksyon at empleyo sa pagmomo- 
dernisa ng agrikultura at industri- 
yalisasyon ng kanayunan at pagti- 
yak sa sustenidong produksyong 
agrikultural. 

Sa Mindanao, isinagawa ng mga 
rebolusyonaryong pwersa ang kam- 
panyang  “balik-bukid” noong 
2006. Pinagbabawalan noon ang 
mga magsasaka na magbungkal ng 
lupa ng isang empresang multina- 
syunal na umaangkin ng 400,000 
ektaryang lupa at gumagamit ng 
militar, pulis at pribadong pwer- 
sang panseguridad. Subalit nagpu- 
nyagi sa kampanya ang mga mag- 
sasaka, na may suporta ng BHB, 
hanggang parami nang paraming 
mga magsasaka ang nakapwesto sa 
mga erya na hindi tuluy-tuloy na 
mabantayan ng mga gwardya. Pa- 
ngunahing itinamin nila ang palay, 

mais at mga gulay. Kabilang sa 
kampanyang balik-bukid ang por- 
masyon ng mga asosasyon ng mga 
magsasaka at mga kooperatiba, pa- 
litan ng lakas-paggawa at produk- 
syong komunal. 

Noon ding 2006 sa Cagayan 
Valley, mahigit 71,000 magsasaka 
sa 52 barangay sa walong bayan 
ang nakinabang sa mga pakikiba- 
kang agraryo sa kabila ng matin- 
ding mga operasyong militar at 
panggigipit. Napababa ng mga 
magsasaka ang interes sa kanilang 
mga utang mula 7% kada buwan 
tungong 2.5%. Sa ibang erya, na- 
pababa ang upa sa lupa sa sangka- 
pat ng netong produksyon mula sa 
dating sangkatlo ng kabuuang pro- 
duksyon. Sa ibang barangay, tulu- 
yan nang huminto ang mga kasamá 
sa pagbayad ng upa sa lupa. 

Sa rehiyon ng Bicol, napababa 
ng rebolusyonaryong kilusan ang 
upa sa lupa sa mahigit 35,000 ek- 
tarya, na pinakinabangan ng mahi- 
git 10,000 pamilya. 

Ang programang pangkalusu- 
gan ng NDFP ay nagdidiin sa mga 
serbisyo para sa pag-iwas sa sakit, 
na may espesyal na atensyon sa 
primary health care at pagpapala- 
kas ng paglahok sa mga progra- 
mang nakabase sa masa. Isinusu- 
long nito ang epektibo at angkop 
na teknolohiya at ang paggamit 
kapwa ng tradisyunal at modernong 
medisina. 

Kongkretong halimbawa ang 


kampanyang anti-malarya sa Caga- 
yan Valley. Alalahanin natin na 
umaabot sa 10 milyon sa 65 pru- 
binsya ang apektado ng malarya. 
Naglunsad ng pagsasanay sa mala- 
rya ang panrehiyong kumand ng 
BHB sa hanay ng 24 na medik ng 
BHB at 25 medik mula sa masa. Ka- 
bilang sa pagsasanay ang maagang 
pagtukoy at dayagnosis ng mga pa- 
latandaan at sintomas ng malarya, 
pag-iiba ng malarya sa iba pang sa- 
kit na may katulad na sintomas at 
mga bagong paraan ng paggaga- 
mot at pag-iwas sa sakit. Ang mga 
nagtapos sa pagsasanay ang na- 
nguna sa pagbubuo ng mga komi- 
teng pangkalusugan sa baryo. Nag- 
sanay din sa akupangktura ang 
mga kasapi ng komite. 

Sa isa sa mga baryo, isinailalim 
sa akupangktura ang isang matan- 
dang babaeng limang taon nang 
paralisado. Ipinagpatuloy ng mga 
kasapi ng komite ang akupangktu- 
ra kahit nakaalis na ang mga medik 
ng BHB. Matapos ang tatlong ling- 
go, nakatanggap ang mga medik ng 
sulat: “Nakalalakad na si lola, kai- 
lan kayo babalik?” 

Sa loob ng tatlong buwan, 
2,000 ang nabigyan ng serbisyong 
medikal at 10 klinika sa baryo ang 
naitayo. Siyam ang sumapi sa BHB. 

Isa sa mga mayor na kampanya 
ng BHB at mga rebolusyonaryong 
pwersa ang literasiya at numerasi- 
ya. Sa ilang erya, naitayo na ang 
mga rebolusyonaryong paaralang 
elementarya. Bahagi ito ng pam- 
bansang programa ng NDFP para sa 
pagpapatuloy ng edukasyong di 
pormal, espesyal at para sa mga 
nakatatanda para maturuan silang 
magbasa, magbilang at magkwenta 
at magkaroon sila ng iba pang ang- 
kop na kasanayan para sa produk- 
syon. 

Ang mga programang pangkul- 
tura ay importanteng bahagi rin ng 


aktibidad ng mga rebolusyona- 
ryong pwersa. Ipinakikita ang kala- 
gayan at pakikibaka ng masa sa pa- 
mamagitan ng mga pagtatanghal, 
awit at tula. Kaya mula simula, pa- 
lagiang malaki ang papel ng mga 
programang pangkultura sa pagta- 
taas ng kamulatang pampulitika at 
sigla ng masa. 

Ang mga yunit para sa pansari- 
ling depensa ay binubuo at sinasa- 
nay. Tinutulungan ng mga ito ang 
BHB sa pagbibigay-proteksyon sa 
mga komunidad at paglulunsad ng 
mga taktikal na opensiba. 

Sa kalunsuran, itinataguyod ng 
mga alyadong organisasyon ng 
NDFP ang mga pakikibaka ng mga 
manggagawa, ang rebolusyona- 
ryong kilusang masa, ang pakikiba- 
ka para sa karapatang-tao at gawa- 
ing pampulitika sa loob ng mga 
reaksyunaryong institusyon. Naki- 
kiisa sila sa masa sa kampanya pa- 
ra patalsikin ang bulok, iligal at 
brutal na rehimeng Arroyo. Tumu- 
tulong sila sa pagbubuo ng mga 
alyansa para palawakin ang pam- 
bansang nagkakaisang prente sa 
balangkas ng kabuuang rebolusyo- 
naryong pakikibaka. 

Sa ibang bansa, itinataguyod 
ng mga alyadong organisasyon ng 
NDFP ang gawain sa hanay ng mga 
Pilipinong nangibang-bansa upang 
ipaglaban at itaguyod ang kanilang 
mga karapatan at paunlarin ang ka- 
nilang paglahok at pagsuporta sa 
mapagpalayang pakikibaka ng ma- 
mamayang Pilipino. Pinauunlad rin 
nito ang internasyunal na pakikiisa 
sa mamamayan ng ibang bansa at 
pinauunlad ang kooperasyong ka- 
paki-pakinabang sa magkabilang 
panig sa pakikibaka laban sa impe- 
ryalistang globalisasyon at mga 
mapanalakay na gera. 

Nagsasagawa rin ito ng pani- 
mulang gawaing diplomatiko 
upang makuha ang suporta at pag- 

kilala ng mga gubyerno at insti- 
tusyong intergubyerno sa ibang 
bansa. May tungkulin ang NDFP 
Negotiating Panel at ang mga 
konsultant, istap at boluntir ni- 
to na harapin sa negosasyong 
pangkapayapaan ang reaksyuna- 
ryong gubyerno. 

Natamo ang pag-unlad at 
mga tagumpay nitong nagdaang 
35 taon dahil sa suporta ng ma- 
sa. Binibigyang-pugay natin 
ang mga martir at bayani ng 
masa at ang mga lider ng NDFP 
na nagbuwis ng buhay para sa 
mamamayan at rebolusyong Pili- 
pino. Pinararangalan din natin 
ang ating mga kaibigang inter- 
nasyunalista na nagbigay at pa- 
tuloy na nagbibigay ng taos-pu- 
song serbisyo sa mamamayang 
Pilipino. 

Sa matatag na pundasyon ng 
35 taon ng maningning na rebo- 
lusyonaryong pakikibaka, tiwala 
tayo sa pagkamit ng marami 
pang tagumpay sa mga darating 
na taon hanggang matamo na- 
tin ang pambansang tagumpay 
sa pakikibaka para sa pambansa 
at panlipunang paglaya. ABI 


Nagpapanibagong-sigla 
ang rebolusyong agraryo 


sa Negros 


uling sumisigla ang rebolu- 
Me agraryo sa Negros ka- 

sabay ng pag-igting ng ar- 
madong pakikibaka. 

Sa isang larangang gerilya, nai- 
pagtagumpay ng mga magsasaka ang 
pagpapataas ng presyo (farmgate 
price) ng kape, kopra at iba pang 
produktong agrikultural na binibili sa 
kanila ng mga komersyante bunga ng 
serye ng pakikipagdayalogo ng mga 
delegasyon ng mga magsasaka sa ka- 
nila. Nakamit nila ang pagpapataas 
ng farmgate price ng kopra mula 
P0.50 tungong P1.50/kilo; at kape, 
ng P2 tungong P5/kilo. 

Nakamit din ng mga manggaga- 
wang bukid ang halos dobleng pag- 
papataas sa kanilang arawang sahod. 
Binabayaran na sila ngayon ng P120 
mula sa dating P70. May dagdag 
ding P10/oras kapag lampas walong 
oras ang kanilang pagtatrabaho. Da- 
lawang piso naman bawat araw ang 
umento sa pagtatahip. 

Umaabot na sa 17 baryo ang na- 
bibiyayaan ng mga panimulang ta- 
gumpay na ito ng kilusang magbubu- 
kid sa isla. Nahikayat ding kumilos 
ang iba pang mga alyadong organi- 
sasyon at indibidwal sa kanayunan. 
Dagdag ding salik ang tuluy-tuloy na 


pagtulong ng mga taong-simbahan, 
mga upisyal ng barangay at pamaha- 
laang bayan at ilang panggitnang 
pwersa. 

Kumakalat ngayon na parang 
apoy ang balita hinggil sa mga ta- 
gumpay na ito sa mga kanugnog na 
baryo, bayan at distrito. Ito ngayon 
ang nagpapatatag sa iba pang mga 
magsasaka at manggagawang bukid 
na buuin ang kanilang organisadong 
lakas at ipaglaban ang kanilang mga 
karapatan. 

Sa isang baryo, matagumpay ni- 
lang napigilan ang tangka ng isang 
panginoong maylupa na palayasin 
ang mga magsasakang nagbubungkal 
sa inaangkin niyang lupa. Gumamit 
ng mga bayarang goons at “blue 
guards” ang asendero ngunit binigo 
ang mga ito ng militanteng pagkilos 
ng mga magsasaka kasama ang iba 
pang sektor. 

Sa isang baybaying lugar, 
tinangkang palayasin din ng isang 
negosyante ang may 100 pamilyang 
naninirahan doon. Ngunit pansa- 
mantalang iniatras ng negosyante 
ang kanyang proyektong ekoturismo 
sa nasabing lugar bunsod ng mahig- 
pit na organisadong pagtutol ng mga 
residente roon. ABI 


Pagpapalawig sa huwad na reporma sa lupa, kinundena 


BINATIKOS kamakailan ng mga 
progresibong partido at organisas- 
yon ang limang-taong pagpapala- 
wig ng Comprehensive Agrarian Re- 
form Program (CARP) na inapruba- 
han ng Kongreso nitong Abril 23. 
Anila, ang pagpapatupad ng 
CARP ay nagdulot lamang ng mala- 
wakang pagpapalit-tanim at pag- 
papalit-gamit ng lupa. Bunga nito 
ay nabawasan ang kakayahan ng 

bansa na tugunan ang pangangai- 
langan nito sa bigas. 

Tinukoy nila ang kaso ng South 
Cotabato kung saan mula sa pagta- 
tanim ng palay, naging panguna- 
hing produkto nito ang pinya, sa- 
ging, asparagus at papaya para sa 
eksport. Bago ang CARP, natutugu- 
nan ng Mindanao ang pangangaila- 
ngan sa bigas di lamang ng isla 
kundi pati ng ilang prubinsya sa 


Kabisayaan. Ngayon, kailangan na 
nitong mag-angkat ng bigas. 

Ayon sa datos ng NSO, mula sa 
9.9 milyong ektarya ng lupang si- 
nasaka noong 1991, bumaba ito sa 
9.7 milyong ektarya na lamang no- 
ong 2002. Bumaba rin ang lupang 
tinatamnan ng palay mula 4.13 mi- 
lyong ektarya noong 2004 tungong 
apat na milyong ektarya noong 
2005. [AB] 

Mo MATATAGUMPAY NA OPENSIBA NG BHB 


Matatagumpay na taktikal na opensiba 
ng BHB sa Southern Mindanao at Bicol 


Bayan sa Southern Mindanao nang maglunsad ito ng iba't ibang 


M: nagpakita ng kasigasigan at tapang ang Bagong Hukbong 


taktikal na opensiba nitong mga nakalipas na linggo. 


Mayo 5. Tatlong sundalo ng 
Charlie Company ng 39th IB ang 
namatay at 18 iba pa ang nasuga- 
tan sa pananambang na isinagawa 
ng Bagong Hukbong Bayan (BHB) 
bandang alas-5 ng umaga sa Ba- 
rangay Ilustre, President Roxas, 
North Cotabato. Kabilang sa mga 
nasugatan ang punong upisyal ng 
nasabing yunit na nakilala lamang 
bilang 1Lieutenant Nemesis. 

Halos mag-iisang linggo nang 
ginagalugad ng mga tropang mili- 
tar ang Arakan Valley nang mang- 
yari ang ambus. Pabalik na sa kani- 
lang kampo ang mga sundalo sakay 
ng dalawang trak nang pasabugan 
sila ng command-detonated land 
mine. 

Noong araw ding iyon, namatay 
sa ambus ng mga operatiba ng BHB 
sa Barangay Estanza, Legazpi City 
si Supt. Narciso Guarin habang pa- 
pasok siya sa kanyang upisina sa 
Camp Simeon Ola. Ayon kay Greg 


hay: PANA 


Bañares, tagapagsalita ng NDF-Bi- 
col, si Guarin, na kasalukuyang de- 
puty chief ng Regional Police Per- 
sonnel Office ay dating hepeng pa- 
niktik ng PNP sa Albay at dati ring 
hepe ng pulisya ng Ligao City. 

Abril 27. Limang malalakas na 
armas ang nasamsam matapos am- 
busin ng mga Pulang mandirigma 
ang pinagsanib na pwersa ng 28th 
at 73rd IB sa Sityo Palina, Baran- 
gay San Isidro, Monkayo, Compos- 
tela Valley dakong alas-2 ng ha- 
pon. Apat na sundalo at dalawang 
elemento ng CAFGU ang namatay 
sa ambus. Dalawang elemento rin 
ng CAFGU at isang sundalo ang na- 
sugatan sa pananambang na tuma- 
gal nang 30 minuto. Nakumpiska 
ang dalawang Armalite AR18 as- 
sault rifle, isang M14 at dalawang 
garan. 

Dahil sa matinding kahihiyan, 
pinalabas ng mga militar na kasa- 
lanan ng BHB ang pagkakasugat ng 
dalawang batang babae na 
magkapatid. Nasugatan si- 
na Rebecca, 6 taong gulang 
at Jinky Estancia, 9 na ta- 
ong gulang. Ayon sa mga 
magulang ng mga bata, bi- 
nigyan pa ng paunang lu- 
nas ng mga mandirigma ang 
dalawang nasugatan at isi- 
nakay sa motorsiklo patu- 
ngong ospital. 

Nagbigay pa ng pera 
ang mga mandirigma para 
sa kanilang pagpapagamot 
dahil walang naibigay na 
tulong ang mga militar. Sa 
halip ay ginamit lamang ni- 


lang paninira ang naganap na am- 
bus sa kanilang tropa. 

Noong araw ding iyon, dala- 
wang sundalo naman ang naging 
prisoner of war o POW ng mga man- 
dirigma nang sila ay hiwalay na hu- 
lihin sa isinagawang tsekpoynt sa 
Barangay Upper Ulip, Monkayo, 
Compostela Valley. Ang mga bini- 
hag ay sina S/Sgt. Huberto Corbita 
ng K-9 unit ng 28th IB at si S/Sgt. 
Napoleon Jasmeo ng 11th Regional 
Command Defense Group. 

Pinalaya ang dalawang bihag 
nitong Mayo 6 sa makataong 
batayan. Ayon kay Rigoberto 
Sanchez, tagapagsalita ng Merardo 
Arce Command-BHB sa Southern 
Mindanao, iginalang at pinangala- 
gaan ng BHB ang mga karapatan 
ng dalawa bilang mga POW. 

Abril 26. Isang elemento ng 
CAFGU ang namatay at isang sun- 
dalo ang nasugatan matapos lusu- 
bin ng mga Pulang mandirigma ang 
detatsment ng 50th IB sa Sityo San 
Miguel, Barangay Sta. Fe, New Co- 
rella, Davao del Norte. 

Abril 21. Isang sundalo ang 
nasugatan matapos makasagupa ng 
mga Pulang mandirigma ang mga 
tropa ng 1001st Bde ng Philippine 
Army sa Sityo Kalamokan, Barangay 
Andap, New Bataan, Compostela 
Valley. Ang nasabing labanan, na 
naganap ng alas-7:15 ng umaga ay 
bunsod ng matinding operasyong 
militar na inilulunsad ng 10th ID 
sa nasabing lugar. 

Malawakang ebakwasyon ang 
nagaganap sa New Bataan sa kasa- 
lukuyan dahil sa walang humpay na 
pananalasa ng militar at apektado 
na ang kabuhayan ng mamamayan 
doon. ABI 

PANANALANTA NG PASISTANG ESTADO 


Pang-aabusong militar sa 
Quezon City at South Cotabato 


pond at iligal na pang-aaresto ang tampok sa mga paglabag 
sa karapatang-tao noong huling linggo ng Abril. 


Abril 28. Tatlong sundalo, ka- 
bilang ang dalawang tinyente ang 
nambugbog kay Olpiano Santillan, 
40, sa Payatas, Quezon City. Pa- 
wang mga elemento ng National 
Capital Region Command ng AFP 
ang tatlo at nakatalaga sa gawaing 
“civil-military operations” sa Paya- 
tas. 

Nag-aaway sina Santillan at ka- 
nyang asawa nang mapadaan sila 
sa tatlong sundalong nag-iinuman 


sila ng tatlong sundalo at dinala si 
Olpiano sa loob ng barangay hall 
kung saan nakahimpil ang mga ito. 
Paulit-ulit na hinataw ng isang pi- 
rasong tabla sa likurang bahagi ng 
kanyang hita si Ol- 
piano habang hinaha- ( 
wakan siya ng dala- 
wang sundalo sa bra- 
so. Nagkapasa-pasa | 
ang kanyang katawan | 


matapos siya pagsu- 


sa harap ng barangay hall. Sinita suntukin. 


n 


Abril 26. Arbitraryong inaresto 
at ikinulong ng mga elemento ng 
Criminal Investigation and Detec- 
tion Group (CIDG) sa Central Min- 
danao at Intelligence Service of 
the Armed Forces of the Philippines 
(ISAFP) si Jeramil Benedicto, isang 
magsasaka. 

Katatapos lamang ng seremo- 
nya ng kanyang kasal sa Cannery 
Village, Polomolok, South Cotabato 
nang sumalakay ang mga elemento 


Bayan (BHB) sa hangganan 
4 ng Saranggani at Davao del 
] Sur. 

Walang ipinakitang war- 


Daan-daang pamilya, lumikas sa Compostela Valley 


DAAN-DAANG pamilyang Lumad ang lumikas mula sa kanilang mga ti- 
rahan dahil sa matinding militarisasyon sa mga hangganan ng New 
Bataan at Compostela sa Compostela Valley at Baganga sa Davao Ori- 
ental. Tumungo sila sa sentrong bayan at iba pang mga ligtas na ba- 
rangay. Nagsimulang salakayin ng 28th, 30th, 67th at 72nd IB sa ila- 
lim ng kumand ng 1001st Bde ang tatlong bayan noong Abril 5. Si 
Brig. Gen. Carlos Holganza ang nangangasiwa sa brigada. 

Bukod sa pwersahang pagpapalikas, nagdudulot ang operasyong 
militar ng marami pang kaso ng paglabag sa karapatang-tao tulad ng 
intimidasyon, panghaharas, food blockade, pagkakampo ng militar sa 
mga bahay at iba pang lugar ng mga sibilyan at paninira ng mga ari- 
arian. Maraming hayop na ang kinatay ng mga sundalo at pinutol ang 
mga puno, abaka at iba pang pananim. 

Isang siyam na buwang gulang na sanggol na kabilang sa tribong 
Mandaya ang namatay sa isang evacuation center. Mahina ang katawan 
ng bata nang makarating sa sentrong bayan. Tumaas ang lagnat nito 
subalit hindi maipagamot dahil walang ospital sa lugar. May iba pang 
mga batang maysakit, lalupa't kulang ang pagkain sa mga evacuation 
center. 

Samantala, di bababa sa 400 pamilya ang lumikas dahil sa pambo- 
bomba ng militar sa isang kampo ng Moro National Liberation Front 
(MNLF) sa Indanan, Sulu noong madaling araw ng Abril 30. Abril 29 
nang mag-umpisa ang operasyong militar. Pansamantalang nagkakan- 
long ang mga sibilyan sa Sityo Talatak, Barangay Bato-bato. Tapos na 
ang operasyon subalit nangangamba pa rin ang mga residente na mau- 
ulit ang pambobomba. ABI 

Mga sundalong sangkot 
sa masaker sa Sulu, 
hindi pa nakakasuhan 


TATLONG buwan na matapos ang 
pagmasaker ng militar sa walo katao 
noong Pebrero 4 sa Barangay Ipil, 
Maimbung, Sulu. Pero hanggang 
ngayon ay wala pang kasong krimi- 
nal na naisasampa laban sa mga 
salarin. Kasama sa mga biktima ang 
mga batang apat at siyam na taong 
gulang at isang buntis. 

Iginigiit ng militar na lehiti- 
mong engkwentro sa bandidong Abu 
Sayaff ang pangyayari sa kabila ng 
pahayag ng Commission on Human 
Rights (CHR) na walang habas na pa- 
mamaslang ang naganap. Tinukoy na 
ng CHR ang sangkot na mga yunit ng 
militar subalit ikinukubli pa rin ng 
AFP ang pangalan ng mga salarin. 

Samantala, nagkukumahog ang 
upisina ni AFP chief of staff Gen. 
Hermogenes Esperon na bayaran na 
lamang ng tig-P200,000 na “blood 
money” ang pamilya ng bawat 
biktima. AB) 

SA IBAYONG DAGAT 


Mga mambabatas 
sa Canada, nababahala 


NAGPAHAYAG ng labis na pagka- 
bahala ang mga myembro ng Par- 
lamento sa Canada sa nagpapa- 
tuloy na mga pampulitikang pa- 
mamaslang sa Pilipinas na isina- 
sagawa ng militar. Base ito sa 
ulat na isinumite nina Rep. Cris- 
pin Beltran, Luz Ilagan at Satur 
Ocampo sa House of Commons 
Subcommittee on International 
Human Rights sa Canada. Umaa- 
bot na sa 902 ang mga biktima 
ng pampulitikang pamamaslang 
at 180 naman ang biktima ng en- 
forced disappearances sa ilalim 
ng administrasyon ni Gloria Arro- 
yo. 

Ikinabigla rin ng mga myem- 
bro ng subkomite ang laman ng 
mga ulat nina UN Special Rap- 
porteur Prof. Philip Alston at 
Judge Jose Melo ng Melo Com- 
mission hinggil sa mga paglabag 
sa karapatang-tao sa bansa. 

Planong isumite ng mga 
mambabatas na Canadian sa Kon- 
greso sa Pilipinas ang mga reko- 
mendasyon ng tatlong Pilipinong 
kongresista tungkol sa mga ak- 
syong maaaring gawin ng mga 
mambabatas sa Canada. 

Nanawagan ang tatlong Pili- 
pinong mambabatas sa sub- 
komite na igiit sa gubyerno ng 
Canada ang pagpresyur sa rehi- 
meng Arroyo na itigil ang mga 
paglabag sa karapatang-tao. 

Ipinanawagan din ang pag- 
repaso ng Canada sa mga ayuda 
nito sa gubyerno ng Pilipinas 
tulad ng Military and Police Tra- 
ining Assistance Programs, pa- 
mumuhunan sa pagmimina at 
ayudang pangkaunlaran at ting- 
nan kung nagagamit ang mga 
ito sa mga paglabag sa karapa- 
tang-tao. AB] 

Krisis sa pagkain, nagpatalsik 
sa rehimen sa Haiti 


Jacques Edouard Alexis ng Haiti dahil sa malawakang pag-aalsa ng 


Bres noong Abril ang papet na gubyerno ni Prime Minister 


mamamayan bunsod ng nagtataasang presyo ng pagkain. Ang Haiti, 
na matatagpuan sa Caribbean Sea, ang pinakamahirap na bansa sa Latin 


America. 


Ang pagsirit ng presyo ng pag- 
kain, laluna ng bigas, sa Haiti ay 
bunga ng halos dalawang deka- 
dang pagkawasak ng lokal na agri- 
kultura nito. Tulad ng nangyari sa 
iba pang mga maralitang bansa, 
sistematikong sinira ng IMF-World 
Bank ang kakayahan ng mga mag- 
sasaka ng Haiti na magprodyus ng 
palay para magsilbing merkado 
ang bansa para sa sobrang bigas 
mula sa US. 

Napilitan ang gubyerno ng Hai- 
ti noong 1986 na bawasan ang mga 
taripa para sa bigas at iba pang 
produktong agrikultural kapalit ng 
lubhang kinakailangang $24.6 mil- 
yong ayuda mula sa IMF. 

Sa loob lamang ng dalawang 
taon, nawalan na ng kakayahan 
ang mga lokal na magsasaka na 
makipagkumpitensya sa dumag- 
sang bigas mula sa US na tinaguri- 
ang “Miami rice.” Maraming magsa- 
saka ang tumigil na sa pagtatanim, 
nawalan ng hanapbuhay at nagsili- 
kas patungong kalunsuran para 
maghanap ng ibang mapagkakaki- 
taan. Kung dati'y kaya ng Haiti na 
tugunan ang halos lahat ng panga- 
ngailangan nito sa bigas, pagsapit 
ng 2008 ay naging ikatlong pinaka- 
malaking tagapag-angkat ng bigas 
ito mula sa US. 

Mahigit 240,000 metriko tone- 
lada ng bigas ang iniimport ngayon 
ng Haiti taun-taon. Sa kabila nito, 
umabot pa sa 551 ang bawat 50-ki- 
long sako ng bigas doon nang ma- 
ganap ang mga pag-aalsa. Imposi- 


ble itong makayanan ng mayorya 
ng mga Haitian dahil mahigit kala- 
hati ng populasyon ay kumikita la- 
mang ng wala pang $1 bawat araw. 

Maging ang produksyon ng asu- 
kal ay bumagsak bunga ng ipinataw 
na liberalisasyon sa agrikultura. 
Kung dati'y pinakamalaking ekspor- 
ter ng asukal ang Haiti sa Europe, 
ngayo'y napipilitan na rin itong 
mag-angkat ng asukal mula sa US 
at mga kumpanya sa Dominican Re- 
public na pagmamay-ari rin ng mga 
Amerikano. 

Habang walang awang bi- 
nangkrap ng IMF-World Bank ang 
mga magsasaka ng Haiti, bigay-to- 
do naman ang mga subsidyo sa 
mga prodyuser ng palay sa US. Tat- 
long iba't ibang klase ng subsidyo 
ang tinatamasa nila mula sa gu- 
byerno, na nagkahalaga ng 511 bi- 
lyon mula 1995 hanggang 2006. 
May ipinapataw ding mula 3% 
hanggang 24% na taripa ang gu- 
byerno ng US laban sa pagpasok ng 
bigas mula sa ibang bansa. Dahil 
dito, kaya ng US na magprodyus ng 
sobra-sobrang dami ng murang bi- 
gas na siyang itinatambak nito sa 
mga bansang wasak na ang kakaya- 
hang magprodyus ng sariling sup- 
lay ng butil. 

Ang pagiging hipokrito at ang 
kasakiman ng imperyalismong US 
ang ugat ng karalitaan at kagutu- 
man ng bilyun-bilyong mamamayan 
ng daigdig at gumagatong sa liga- 
lig na laganap ngayon sa buong 
mundo. AB 

SA IBAYONG DAGAT (Ng P 
Malawak na kagutuman at kaguluhan 


sak sa mga produktibong pwersa at nagbunsod ng malawakang kri- 


N ng mga patakaran ng imperyalistang globalisasyon na mapangwa- 


sis sa pagkain ay nagiging sanhi ngayon ng laganap na ligalig sa 
maraming dako ng mundo. Umaalingawngaw sa pinakahikahos na mga 
bansa ng daigdig ang daing ng mga nagugutom at sa ilang lugar ay hu- 
mahantong na ito sa pagsiklab ng karahasan. 


Sa Asia. Noong Abril 12, humi- 
git-kumulang 20,000 manggagawa 
sa Bangladesh ang lumabas sa lan- 
sangan para kundenahin ang nag- 
tataasang presyo ng pagkain at 
maggiit ng karagdagang sahod. 
Ilampu sa kanila ang nasugatan 
nang magpaputok ng baril ang mga 
pulis para buwagin ang kanilang 
hanay. 

Dinahas din ng pulisya ang 
martsa ng daan-daang demonstra- 
dor sa Phnom Penh, Cambodia no- 
ong Abril 6 laban sa pagtaas ng 
presyo ng pagkain. 

Sa Sri Lanka, kumukulo ang ga- 
lit ng mamamayan sa mabilis na 
pagsirit ng mga presyo ng saligang 
pagkain at inumin, gayundin ng 
pamasahe at upa sa bahay. Halos 
dumoble na ang presyo ng bigas 
doon mula noong Enero. Inihayag 
pa ng gubyerno na maaaring ma- 
triple ang presyo ng tinapay sa 
pagtatapos ng taon. Nagpapasidhi 
pa sa galit ng mamamayang Sri 
Lankan ang higit na prayoridad na 
ibinibigay ng gubyerno ni Pres. Ma- 
hinda Rajapakse sa gera laban sa 
mga rebolusyonaryong Tamil na 
malaking salik sa pagtaas ng pre- 
syo ng pagkain sa bansa. 

Sumisiklab din ang katulad na 
mga protesta sa Pilipinas, Indone- 
sia, Thailand, India, Pakistan, 
Uzbekistan at iba pang bansa sa 
Asia. 

Sa Latin America. Sa Peru, du- 
madagsa sa lansangan ang mga tao 
para tutulan ang nagtataasang pre- 
syo ng pagkain at igiit ang renego- 
sasyon ng tagibang na kasunduan 

sa “malayang kalakalan” ng gu- 
byernong Peruvian at US. Ang na- 
turang kasunduan ang sinisisi ng 
mamamayang Peruvian sa tumataas 
na disempleyo sa bansa. Ang kagu- 
luhang ibinubunga nito ngayon ay 
yumayanig sa mapaniil na gubyer- 
no ni Pres. Alan Garcia. 

Sa Haiti, napatalsik ang gu- 
byerno bunga ng serye ng mga 
pag-aalsang bayan laban sa pagta- 
as ng presyo ng pagkain. 

May mga katulad ring kagulu- 
han sa Mexico at Bolivia. 

Sa Africa at sa Middle East. 
Hanggang 140% ang itinaas ng 
mga batayang pagkain sa rehiyon 
kagaya ng manok, trigo, bigas at 
mantika. 

Nitong Mayo 5, di bababa sa 
dalawa katao ang napatay nang 
pagbabarilin ng mga tropang mili- 
tar ang ilampung libong taong 
nagpoprotesta sa nagtataasang 
presyo ng pagkain sa Mogadishu, 
kabisera ng Somalia. Mahigit doble 
na ang presyo ng mais sa Somalia 
mula nitong Enero at tumaas na 
mula $26 tungong $47.50 ang pre- 
syo ng isang 50-kilong sako ng bi- 
gas sa parehong panahon. 

Noong ikalawang linggo ng 
Abril, dalawa ang napatay at daan- 
daan ang inaresto ng pulisya sa ki- 
los protesta ng mga manggagawa 
sa Mahalla al-Kobra sa Egypt. Dala- 
wang araw na pangkalahatang wel- 
ga naman ang inilunsad ng mga 
manggagawa sa Burkina Faso. Ma- 
higit isandaan ang napatay sa mga 
kilos protesta sa Cameroon. 

Noong unang bahagi ng Abril, 


TMA w pu 
r 


NANG AY 
dias 


libu-libo ang nagmartsa tungo sa 
tirahan ni Presidente Laurent 
Gbagbo ng Ivory Coast laban sa lu- 
malalang gutom. Binuwag ng puli- 
sya ang kilos protesta sa pamama- 
gitan ng tirgas at mga batuta at la- 
bindalawa katao ang nasaktan. 

Samantala, may mga hakbang 
ding ginagawa ang mga gubyerno 
sa ilang bansang tinatamaan ng 
taggutom. Ilang gubyerno sa Latin 
America ang nagsama-sama upang 
maglaan ng $100 milyong pondo 
para tiyakin ang seguridad sa pag- 
kain ng mga bansa sa rehiyon. Ang 
pondo ay gagamitin para pataasin 
ang produksyon ng palay, mais at 
beans upang kontrahin ang tuma- 
taas na presyo ng pagkain. Nagka- 
sundo rin ang mga pinuno ng Ve- 
nezuela, Bolivia, Nicaragua at Cuba 
na magpatupad ng pinag-isang 
mga programa sa pagpapaunlad ng 
agrikultura. 

Ang ilang bansa naman ay nag- 
paplano o nagsimula nang magba- 
wal ng pagluluwas ng bigas at 
ibang pagkain para tiyakin ang lo- 
kal na suplay. Ganito na ang na- 
ging hakbang ng Bolivia, Brazil at 
India. Nagpapanukala naman ang 
Thailand na magbuo ng kartel sa 
bigas kasama ang Burma, Cambodia 
at Vietnam para maitakda nila ang 
presyo ng bigas sa pandaigdigang 
pamilihan. ABI 

Burukrasya para sa mga alipures ni Arroyo 


WALANG kapararakan ang paghi- 
rang ni Arroyo ng masusugid ni- 
yang alipures sa mga pwesto sa gu- 
byerno. Punung-puno ito ng pina- 
katapat niyang kaibigan at taga- 
suporta, pati na rin ng mga dating 
upisyal ng militar at pulis. 

Sa ilalim ng kasalukuyang rehi- 
men, 56% ng mga hinirang sa bu- 
rukrasya ay wala kahit isa sa mga 
rekisito para maging upisyal ng gu- 
byerno, kabilang ang 113 sa 203 
undersecretary at assistant secre- 
tary. Sa kabuuan, nagpasok si Arro- 
yo ng 81 undersecretary at assistant 
secretary, bukod pa sa 53 presiden- 


tial adviser at presidential assistant 
at mga konsultant. 

Ang mga upisyal na ito ay bi- 
nibigyan ng sariling upisina, mga 
sasakyan, istap at badyet. Umaa- 
bot sa P65 milyon sa P112 milyong 
ipinapasweldo sa sangay ng eheku- 
tibo ang napupunta sa napakara- 
ming alipures ng rehimen. 

Kabilang sa dambuhalang bu- 
rukrasyang pinapalamon ni Arroyo 
ang mahigit nang 90 dating mga 
upisyal ng militar at pulis na ipin- 
westo niya sa kung saan-saang 
ahensya. Kumpara rito, umabot 
lamang sa 15 ang retiradong upi- 


syal sa burukrasya ni dating presi- 
dente Corazon Aquino. 

Habang lumalaki ang bilang ng 
mga political appointee, napipinto 
naman ang pagsisante sa 420,000 
kawani ng gubyerno alinsunod sa 
EO 366 na inilabas ni Arroyo noong 
Oktubre 2004. Ayon kay Ferdinand 
Gaite, pangulo ng COURAGE, pla- 
nong alisin sa trabaho ang 8,120 
kawani mula sa National Food 
Authority, Metro Manila Develop- 
ment Authority, Senado, Bureau of 
Customs, Bureau of Internal Reve- 
nue at Department of Social Wel- 
fare and Development. 


PKP, bumati sa mga tagumpay ng Nepal at CPN-M 


MAINIT na binati ng Partido Komunis- 
ta ng Pilipinas ang mga mamamayan 
ng Nepal at ang Communist Party of 
Nepal (Maoist) sa matagumpay nilang 
pagkapanalo ng pinakamalaking bi- 
lang ng mga kinatawan sa eleksyon 
para sa Constituent Assembly. Ipina- 
kita ng mga Nepali at CPN-M ang na- 
ngungunang papel ng CPN-M sa pag- 
buwag sa monarkiya, pagtatayo ng 
demokratikong republika at paglulun- 
sad ng bagong demokratikong rebolu- 
syon. 

Kasama ang iba pang progresibo 
at alyadong partido, maididirihe na 
ng CPN-M ang pagtatayo ng bagong 
gubyerno sa Nepal. Malaki ang ina- 
asahang makakamit pang mga ta- 
gumpay at maisusulong na pagbaba- 
go sa bansa. 

Inaasahang magpapatuloy ang 
mga tagumpay nila sa pagpapatupad 
ng mga batayang demokratikong re- 
porma upang wasakin ang pagsasa- 
mantala at pang-aapi, laluna ang 
pyudalismo, sistemang caste, pang- 
aapi sa kababaihan at diskriminasyon 
sa mga pambansang minorya. 

Inaasahang makikinabang ang 

mga magsasaka sa tunay at lahatang- 
panig na reporma sa lupa na isasa- 
batas nito. Gayundin, inaasahang 
mapapasakamay ng mamamayan ang 
mga instrumento upang matiyak, ma- 
depensahan at maisulong ang kani- 
lang mga tagumpay sa ekonomya at 
lipunan. 

Higit kailanman, ang alyansa ng 
uring manggagawa at magsasaka, sa 
ilalim ng pamumuno ng CPN-M ay kai- 
langan upang maisulong ang bagong- 
demokratikong rebolusyon. Ang ba- 
tayang alyansa ng mga manggagawa 
at magsasaka ang pundasyon ng mas 
malawak na alyansa para pagkaisahin 
at mobilisahin ang mamamayan ng 
Nepal. Inaasahang ipagtatagumpay 
nila, sa pamumuno ng CPN-M ang tu- 
nay na pambansang kasarinlan, de- 
mokrasya, panlipunang hustisya, pag- 
unlad sa ekonomya, kulturang maka- 
bayan at progresibo at pandaigdigang 
pagkakaisa para sa kapayapaan at 
pag-unlad laban sa imperyalismo at 
di-makatarungang gera. 

Upang maipatupad ang mga ka- 
sunduan ng CPN-M at ng Seven-Party 
Alliance (alyansa ng pitong mayor na 


partido sa Nepal laban sa monarkiya), 
dapat baguhin ang oryentasyon at is- 
truktura ng estado sa burukrasya at 
militar upang makapasok dito ang 
mga rebolusyonaryo dahil kung 
hindi'y magagamit pa ito ng mga ka- 
away laban sa bagong gubyerno, sa 
rebolusyon at sa mamamayan. Kaila- 
ngan itong maisagawa para makonso- 
lida ang kapayapaan at maisulong 
ang pambansa at demokratikong inte- 
res ng mga Nepali. 

Pagkatapos ng integrasyon ng 
mga rebolusyonaryo, sistematikong 
mapaliliit ang nakatayong regular na 
hukbo habang pinalalawak at 
pinalalakas ang mga milisya ng ma- 
mamayan upang suportahan ang pag- 
papatupad ng mga batayang demok- 
ratikong reporma sa malawakang sak- 
law. 

Bukod sa pagtupad sa kahilingan 
ng mga magsasaka para sa reporma sa 
lupa, dapat ding ilunsad ang pamban- 
sang industriyalisasyon. Dapat ding 
magpatupad ng isang patakarang 
panlabas na nagsasarili at nagtata- 
guyod ng kapayapaan at pag-unlad 
laban sa imperyalismo at reaksyon. 

Mga manggagawa at malawak na masang anakpawis 


Magkaisa, lumaban at magkamit 
ng mga tagumpay 


3 arukhaan, kagutuman at pambubusa- 
Mr TERE k bos. Matinding kawalan at kakulangan 


ng trabaho. Sahod alipin. Malulupit na 

kalagayan sa paggawa at pamumuhay. Papa- 


MALAUGCT G Mua lalang dinaranas ito ngayon ng malawak na 
UG EST masa ng sambayanang Pilipino, laluna ng ma- 
N GIA KI K Pay TI a malamanggagawa at mag- 
AI App sasaka. 

NG 1B INT JaME NG | aang O tibong pwersa at kinukulimbat ang kabang- 

p SIN $ e MIA # yaman ng bansa. 


Sa kabila nito ay patuloy na ipinapako 
ang sahod ng mga manggagawa sa napakaba- 
bang antas. Itinutulak ng rehimen ang pata- 
karan ng kaswalisasyon at kontraktwalisasyon 
na lalong nagpapalaki sa bilang ng mga 
manggagawang wala o kulang sa trabaho. Pa- 
parami ang sinisisanteng mga regular na 
manggagawa. Ginagawang panakip-butas sa 
malawakang disempleyo sa bansa ang pag- 
eeksport ng milyun-milyong manggagawa. 


ad Oh NO Sa katindihan ng krisis, ibayo pang pini- 

K e uli à piga, ginigipit at sinusupil ng mapagsaman- 

; ak Za Ho Ng | tala at brutal na rehimen at kasapakat nitong 
EAA AA i mga imperyalista at lokal na naghaharing uri 
a a : eto 3 ang masang anakpawis. Sadyang pinipigilan 

